Яшчэ зусім юны Сяргей Дубейка папаўняе рады абаронцаў Айчыны. Малады чалавек – курсант трэцяга курса Ваеннай акадэміі Рэспублікі Беларусь. Нарадзіўся і вырас Сяргей у аграгарадку Рамель. Як і многія дзеці, амаль што кожны дзень прыдумваў сабе новыя і цікавыя заняткі. Час шпарка ляцеў. Будучы старшакласнікам, Сяргей аддаваў перавагу геаграфіі, грамадазнаўству і фізкультуры. Да дзясятага класа ён увогуле не ведаў, якую прафесію выбраць, на што накіроўваць сілы.